Hinn virti John Lawson hefur áður sýnt Íslendingum hæfni sína en það var á Food & fun-hátíðinni árið 2017 og nú er hann kominn aftur og ætlar að töfra fram dásamlega rétti nk. föstudagskvöld á Mathúsi Garðabæjar . John er fær í eldhúsinu en áhuga hans á matreiðslu má rekja til þess að faðir hans rak krá á Bretlandi þar sem hann dvaldi oft og fylgdist með . Þessi snjalli kokkur býr yfir meira en 12 ára reynslu á ýmsum af virtustu matsölustöðum heimsins . Fyrsta starf hans í geiranum var á fjölskyldureknu veitingahúsi í Toulouse í Frakklandi en síðan lá leiðin til Bretlands og Bandaríkjanna . John hefur m.a. starfað sem yfirkokkur á veitingahúsum Gordon Ramsey en hann hefur einnig starfað á bæði tveggja og þriggja stjörnu Michelin - stöðum í Bretlandi og Bandaríkjunum . Hann býr að franskri reynslu sinni og leggur ríka áherslu á stað - og árstíðarbundið hráefni sem hann vinnur úr með nútímalegum og skapandi hætti en þó með einfaldleikann að leiðarljósi þar sem allt hráefnið fær að njóta sín . Á Mathúsinu mun þessi hæfileikaríki kokkur bjóða upp á fjögurra rétta matseðil ásamt vínpörun en einnig verður leynigestur á staðnum sem spennandi verður að sjá hver er . Þetta er áhugaverður viðburður sem sælkerar og áhugafólk um mat ætti ekki að láta farm hjá sér fara . Fjögurra rétta matseðillinn kostar 6.900 kr. og vínpörunin er á 5.900 kr .